**Radionica 9: Razgovor sa poslodavcem**

**Ishodi:**

* Učenici razumiju očekivanja i zahtjeve poslodavca od budućeg zaposlenog.
* Učenici prave razliku između dobrog i lošeg intervjua i razvijaju tehnike kako na najbolji način da predstave sebe poslodavcu.
* Po završetku radionice, učenici će moći uspješno učestvovati u pravom razgovoru za posao.

**Tok radionice:**

**I korak**

Nastavnik prezentuje 30 pitanja koje poslodavci najčešće postavljaju kandidatima prilikom razgovora za posao i daje predloge kako na njih mogu odgovoriti.

**II korak**

Učenici se dijele u grupe od tri učenika:

* 1 predstavnik kompanije,
* 1 kandidat,
* 1 posmatrač

Predstavnik kompanije po unaprijed pripremljenim pitanjima vodi kratak intervju sa kandidatom.

Posmatrač prati intervju i ocjenjuje ga u skladu sa tabelom datom u prilogu9. 2.

**III korak**

Posmatrač iz svake grupe analizira razgor sa poslodavcem i komentariše svoje bilješke.